Šinajus

Šinajus () – bambukinis kalavijas, kendo treniruotėse pakeičiantis japonišką kalaviją. Šinajai naudojami ir kituose japoniškuose kovos menuose, bet ten jie gali būti kiek skirtingos formos.

Kendo kovotojai (kendokos) paprastai naudoja vieną šinajų (tai vadinamasis itto stilius). Rečiau jie naudoja du šinajus – tai ni-tō stilius, atsiradęs iš fechtavimo dviem kalavijais mokyklų, tokių kaip Hyōhō Niten Ichi-ryū. Ni-tō stiliaus kendokos naudoja ilgą šinajų daitō ir trumpesnį shōtō.

Šinajai buvi sukurti tam, kad pakeistų bokenus, gamintus iš vientiso medienos gabalo, ir sumažinti rimtų traumų skaičių treniruotėse.

 Konstrukcija 
Šinajai savo forma ir dydžiu nėra vienodi. Suaugusiesiems skirti šinajai būna didesni, paaugliams – mažesni ir lengvesni.

Šinajus yra sudarytas iš keturių juostų (take), sutvirtintų trimis odiniais sutvirtinančiais elementais: galo tvirtikliu (saki-gawa), rankenos tvirtikliu (tsuka-gawa) ir vidurinis tvirtikliu (nakayui). Vidurinis tvirtiklis būna ties riba tarp priekinio ir vidurinio šinajaus trečdalių (be rankenos). Visi tvirtikliai sutvirtinami virvele (tsuru). Šinajaus dalis tarp pirmojo ir vidurinio tvirtiklių yra skirta smūgiavimui, ji vadinama datotsu-bu.
Šinajaus juostų galus sujungia ir specialūs kamščiai: plastikinis saki-gomu priekyje, po priekinių tvirtikliu, o metalinis chigiri – po rankenos tvirtikliu.
Cuba (tsuba) užmaunama ties vieta, kur baigiasi rankenos tvirtiklis ir prasideda juostos. Cubą tvirtina žiedas tsuba-dome.

Šinajus paprastai daro iš džiovinto bambuko juostų. Kartais bambukas būnas rūkomas ar mirkomas dervoje. Šiais laikais kaip šinajų žaliava naudojami ir angliaplastikis, kiti armuoti plastikai bei kitos leistos medžiagos.

 Priežiūra 
Šinajai turi būti prižiūrimi, kad nekeltų pavojaus naudotojui bei aplinkiniams. Prieš naudojimą ir po jo šinajus turi būti apžiūrimas, kad nebūtų suskeldėjęs, neturėtų atplaišų. Pirmiausia apžiūrima datotsu-bu sritis, kad neturėtų atplaišų. Tai svarbu, kadangi bambukinės atplaišos gali lengvai sužeisti. Tvirtikliai turi būti sveiki ir tvirtai aprišti. Svarbu, kad galo tvirtiklis tvirtai laikytųsi, kad nenusimautų treniruotės metu. Vidurinis tvirtiklis irgi turi tvirtai laikytis, kad nesisuktų.

Nenaudojami šinajai laikomi pastatyti prie sienos, rankena į apačią.

Kai šinajus guli ant žemės, laikoma etiketo pažeidimu peržengti per jį.

 Šinajų matmenys 
Kendo rungtynėse pagal FIK taisykles naudojami standartiniai šinajai„The Regulations of Kendo Shiai and Shinpan“. Revised 7 December 2006, International Kendo Federation, Tokyo, Japan. [http://www.kendo-usa.org/reference/shinai_regs.htm KENDO America Shinai Regulations http://home.vicnet.net.au/~kendo/shinai/  FIK regulations for use of Shinai in competition.:

+1 lentelė. FIK standartas varžyboms su vienu šinajumi (Itto). Matmuo Lytis Jaunesnieji moksleiviai (12–15 m.) Vyresnieji moksleiviai (15–18 m.) Studentai ir suaugusieji (virš 18 m.)Didžiausias ilgisVyrai ir moterys114 cm117 cm120 cmMažiausia masėVyrai440 g480 g510 gMažiausia masėMoterys400 g420 g440 gMažiausias sakigawa skersmuoVyrai25 mm26 mm26 mmMažiausias sakigawa skersmuoMoters24 mm25 mm25 mmMažiausias sakigawa ilgisVyrai ir moterys50 mm50 mm50 mm
Šinajus sveriamas su odiniais tvirtikliais, bet be cubos bei tsuba-dome. Didžiausias cubos skersmuo yra 9 mm.

+ 2 lentelė. FIK standartas varžyboms su dviem šinajais (Nito).MatmenysLytisDaito (ilgasis šinajus)Shoto (trumpasis šinajus)Didžiausias ilgisVyrai ir moters114 cm62 cmMasėVyrai440 g mažiausia280–300 g daugiausiaMasėMoterys400 g mažiausia250–280 g daugiausiaMažiausias sakigawa skersmuo|Vyrai
|25 mm
|24 mm
|-
| align="left"|Mažiausias sakigawa skersmuoMoterys24 mm24 mm
Šinajus sveriamas su odiniais tvirtikliais, bet be cubos bei tsuba-dome. Didžiausias cubos skersmuo yra 9 mm.

 Nuorodos 

Kategorija:Kalavijai
Kategorija:Japonų kovos menai
Kategorija:Japonijos šaltieji ginklai